**Barca din apus...**

*Emilian Oniciuc*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poate geana peste geană ca să-mi uite chipul tău

Dar prin întuneric iară te zăresc şi-mi pare rău...

Te-am lăsat a nimănui, lacrimi poate ai vărsat

Iar prin poarta larg deschisă cineva te-a consolat...

Acum eşti pe valuri care largului te-ndepărtează...

Orişice aş spune acum pentru tine nu contează;

Crezi că valul este mare ești în barca potrivită

Nu vezi că vâsleşti în valuri şi de vâsle folosită!

Glasul meu pierdut e... printre spumele din mare

Doar un pescăruş îl țipă rătăcind buimac spre zare;

Barca-mi răsărit aşteaptă după tristul roş' apus

Dar cuvintele-s rostite... Ce-ar mai fi acum de spus!?

Algele uşor se-adună pe nisip precum un şal

Unde trist privesc la barca legănată de un val...

Val ce leagănă cuvinte despre brațe: să cuprindă

Pe femeia care pare... că de dor e suferindă...

03.04.2017

Revizuit: 22.03.2019